Harry Vilpart

Harry Vilpart (ka Harri Vilpart; 6. oktoober 1917 Tallinn – 26. juuni 1997 Tallinn) oli eesti laulja (bariton) ja muuseumitöötaja.

Aastatel 1949–1951 õppis Tallinna Muusikakoolis Ants Kiilaspea klassis, 1951–1953 Tallinna Riiklikus Konservatooriumis Gustav Ernesaksa koorijuhtimisklassis.

Aastatel 1948–1982 oli ta Riikliku Akadeemilise Meeskoori laulja, 1956–1978 ka koori inspektor ja koorinõukogu liige. 1982. aastast töötas Eesti Teatri- ja Muusikamuuseumi teadurina.Eesti muusika biograafiline leksikon. Tallinn: Valgus, 1990, lk 291

Ta on tõlkinud laulusõnu.Eesti rahvusbibliograafia. Vilpart, Harri, tõlkija

Ta on maetud Siselinna kalmistule.Kalmistute register HAUDI

Tunnustus
1974 Eesti NSV teeneline kunstnik

Isiklikku
Tema abikaasa oli näitleja ja lavastaja Astrid Lepa. Margus Lepa on nende poeg.

Viited

Välislingid
Rahvusarhiivi fotode andmebaas. Riikliku Akadeemilise Meeskoori koorinõukogu koosolek. Vasakul seisavad: Verner Gerretz, August Nuga; istuvad: Erich Kaaruks, Uno Järvela, Harry Vilpart. Paremal: Gustav Ernesaks, Rene Rätsnik ja Filharmoonia direktor Viktor Vekšin (1960)
Eesti rahvusbibliograafia. Vilpart, Harri, tõlkija

Kategooria:Eesti Rahvusmeeskoori lauljad
Kategooria:Eesti muuseumitöötajad
Kategooria:Eesti NSV teenelised kunstnikud
Kategooria:Tallinna Aleksander Nevski kalmistule maetud
Kategooria:Sündinud 1917
Kategooria:Surnud 1997